گگو

گگّو یا گگو منڈی ضلع وہاڑی کی تحصیل بورے والا میں ملتان دہلی روڈ پر بورے والا اور عارفوالہ کے درمیان واقع ایک قصبہ ہے اس علاقہ میں زیاده پنجابی بو لی جاتی ہےضلع وہاڑی اور تحصیل بوریوالہ کا قصبہ، بوریوالہ سے عارفوالہ جانے والی سڑک پر ۱۶کلومیٹر کے فاصلے پر واقع ہے جبکہ عارفوالہ سے اس کا فاصلہ ۲۵ کلومیٹر ہے۔ اس کے بارے میں کہا جاتا ہے کہ اس کاقدیم نام گنگو تھا، جو ہندو عورت تھی ، رفتہ رفتہ یہ گنگو سے گگو بن گیا۔ پہلے یہ تحصیل میلسی اور ضلع ملتان کا حصہ تھا۔ وہاڑی کے ضلع بننے کے بعد یہ بوریوالہ تحصیل میں شامل ہوا۔ اب یہ قصبہ بوریوالہ کی سب تحصیل ہے۔ قیامِ پاکستان سے پہلے یہاں ریلوے سٹیشن قائم ہوا، جو پاکپتن لودھراں ریلوے لائن پر ہے ۔ یہاں کی آبادی بنیادی طور پر پانچ دیہات یا چکوک میں تقسیم ہے۔ بازار چک ۱۸۷/ای بی میں واقع ہے۔ بڑی بستی محمد پورہ چک ۲۳۵/ ای بی اور چک ۲۴۷/ ای بی میں واقع ہے جبکہ کچھ علاقہ ۱۸۵/ای بی اور ۱۹۵/ای بی میں شامل ہے۔ عمر پور کا تاریخی مقام گگو سے جملیر ا روڈ پر چار کلومیٹر کے فاصلے پر ہے۔ یہاں ایک قدیم قلعہ کے آثار پائے جاتے ہیں۔قادریہ کالونی، سیٹیلائٹ ٹائون، نیوسٹی سکیم، ڈگوڈھاریاں، گگو گارڈن اور کالو کالونی یہاں کی رہائشی بستیاں جبکہ غلہ منڈی، مین بازار اور ہسپتال روڈ یہاں کے تجارتی مراکز ہیں۔ یہاں تھانہ، دفتر نائب تحصیلدار، طلبا کاہائیر سکینڈری سکول، طالبات کا ڈگری کالج، متعدد سرکاری و پرائیویٹ پرائمری سکول موجود ہیں۔ یہاں متعدد کاٹن، جننگ اور آئل فیکٹریز بھی ہیں۔ کپاس، گندم، چاول، گنا اور مکئی یہاں کی اہم فصلیں ہیں۔٭…٭…٭

شخصیات 
محمد عرفان کرکٹر
کیول دھیر
احمد عباسی 
سہیل طالب

حوالہ جات 

(کتاب ’’نگر نگر پنجاب:شہروں اور قصبات کا جغرافیائی، تاریخی، ثقافتی اور ادبی انسائیکلوپیڈیا‘‘ سے مقتبس)

تحصیل بورے والہ کے آباد مقامات
جغرافیہ پنجاب (پاکستان) کے نامکمل مضامین
ضلع وہاڑی کے آباد مقامات
Short description is different from Wikidata